《游西源于白云峰下烟霏雾霭间逢一女子缟裙翠》
宋代·喻良能

相携摄履响层峦，翠蔓苍萝著处攀。
身在天台秋色里，路经巫峡暮云间。
欲飞还住一仙子，似淡如浓双远山。
笑尽一樽无处觅，断肠雾鬓与风鬟。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。